
Bosna i  Hercegovina

FEDERACIJA BOSNE I HERCEGOVINE

POSAVSKI   KANTON

KANTONALNI  SUD  U  ODŽAKU         

Broj: 25 0 K 058428 25 Kž 
Odžak, 03.07.2025. godine
U IME FEDERACIJE BOSNE I HERCEGOVINE 
 
Kantonalni sud  u Odžaku, u vijeću sastavljenom od suca Dž.P., kao predsjednika vijeća, te sudaca V.M. i J.R, kao članova vijeća, uz sudjelovanje zapisničara I.K., u kaznenom  predmetu protiv optuženog E.Đ. zv. „…“, sina  …, iz …, zastupanog po branitelju E.D., odvjetniku iz O., zbog kaznenog djela Posjedovanje i omogućavanje uživanja opojnih droga iz čl. 239. st. 3. Kaznenog zakona Federacije BiH, odlučujući o žalbi Kantonalnog tužiteljstva Posavskog kantona Orašje, izjavljena protiv presude Općinskog suda u Orašju broj 25 0 K 058428 24 K, od 28.02.2025.godine, na sjednici vijeća održanoj dana 03.07.2025. godine,  donio je slijedeću: 
P R E S U D U 
            Žalba Kantonalnog tužiteljstva Posavskog kantona Orašje se odbija kao neutemeljena, pa se presuda Općinskog suda u Orašju broj 25 0 K 058428 24 K, od 28.02.2025.godine,  potvrđuje.



     O b r a z l o ž e n j e
Pobijanom presudom Općinskog suda u Orašju broj 25 0 K 058428 24 K, od 28.02.2025.godine, optuženi E.Đ, zv. „…“, sin …, rođen .... godine u ..., je na temelju članka 299. stavak 1. točka «c» Zakona o kaznenom postupku Federacije BiH («Sl. novine Federacije BiH» broj 35/03, 37/03, 56/03, 78/04, 28/05, 55/06, 27/07,  53/07, 9/09 i 12/10), oslobođen od optužbe da je počinio kazneno djelo Posjedovanje i omogućavanje uživanja opojnih droga iz čl. 239. st. 3.  KZ FBiH.
Na temelju članka  203. st.1. ZKP-a FBiH troškovi kaznenog postupka u iznosu od 280,40 KM padaju na teret proračunskih sredstava.

Protiv navedene presude, žalbu je izjavilo Kantonalno tužiteljstvo Posavskog kantona Orašje zbog  bitne povrede odredaba kaznenog postupka i zbog pogrešno utvrđenog činjeničnog stanja. Predlaže da se žalba uvaži, ukine prvostupanjska presuda, te da se predmet vrati prvostupanjskom sudu na ponovno suđenje.
Branitelj optuženog E.M., odvjetnik iz O uložio je odgovor na žalbu u kojem navodi da  su navodi iz žalbe tužiteljstva u potpunosti neosnovani, te predlaže da se žalba odbije kao neosnovana i potvrdi prvostupanjska presuda.
Nakon što je ispitao pobijanu presudu u granicama žalbenih  razloga,  a  po službenoj dužnosti da li je na štetu optuženoga povrijeđen Kazneni zakon,  u smislu članka 321. ZKP-a F BiH („Službene novine F BiH broj: 35/03, 37/03, 56/03, 78/04, 28/05, 55/06, 27/07, 53/07, 9/09, 12/10 i 8/13, 59/14 i 74/20), ovaj sud je odlučio kao u izreci presude  iz slijedećih razloga:


          Žalba Kantonalnog tužiteljstva Posavskog kantona Orašje nije utemeljena. 

U žalbi tužiteljstvo ističe  da je utemeljen žalbeni osnov iz čl. 312. st. 1. točka k) Zakona o krivičnom postupku F BIH, jer je pobijana presuda nerazumljiva, proturječna sama sebi i razlozima presude i u presudi nisu navedeni razlozi o odlučnim činjenicama, jer je sud uvažavajući prigovor branitelja o zakonitosti dokaza, proglasio nezakonitim sve dokaze koji su vezani za pretres vozila u vlasništvu optuženoga, te proglasio nezakonitim zapisnik o pretresu vozila, izviješće o postupanju po naredbi suda, naredbu za pretresanje vozila, potvrdu o privremenom oduzimanju predmeta, zapisnik o privremenom oduzimanju predmeta,  nalaz i mišljenje vještaka kemijske struke, naredbu za vještačenje KTPK Orašje, fotodokumentaciju, službenu bilješku suca za prethodni postupak i to po sistemu „Plodovi otrovne voćke“. Proglasivši nezakonitim dokaze, sud je učinio prvostepenu odluku nerazumnom, proturječnu samoj sebi i razlozima presude, te doveo do toga da presuda uopće ne sadrži razloge i da u istoj nisu navedeni razlozi o odlučnim činjenicama.

Policijski službenici nisu ništa dirali u vozilu dok nisu dobili usmenu naredbu za pretres vozila od strane suca za prethodni postupak Općinskog suda u Orašju, a i kutija cigareta Cheesterfield u kojoj se nalazi materija koja asocira na opojnu drogu, nije dirana od strane službenika policije, niti su isti nju prebacili iz pretinca suvozača na sjedište suvozača. Optuženi je pokazao policajcima kutiju cigareta, istu otvorio, jer je na to imao pravo po zakonu, jer se radi o njegovim stvarima, stavio je istu na sjedište suvozača, kako bi se mogla kvalitetno fotografisati, tako da bi se mogao vidjeti sadržaj koji se nalazi u kutiji cigareta. Fotodokumentacija je sačinjena 06.04.2023. godine, a naredba za pretres je dobivena 07.04.2023. godine i to ne može biti osnov za zaključak da se pretresom vozila počelo prije nego što je ishodovana usmena naredba za pretres suca za prethodni postupak Općinskog suda u Orašju, jer se fotodokumentacija može sačiniti i prije nego što je započeto sa pretresom. 

Članom 312. st. 1. točka k) ZKP F BIH je određeno da bitna povreda odredaba krivičnog postupka postoji ako je izreka presude nerazumna, proturječna sama sebi ili razlozima presude ili ako presuda uopće ne sadrži razloge ili u njoj nisu navedeni razlozi o odlučnim činjenicama.

Navodi tužiteljstva ničim nisu dokazani, te su u suprotnosti sa provedenim dokazima. To što je optuženi vlasnik vozila i što se kutija cigareta pronašla u njegovom vozilu, ne znači da je ista njegovo vlasništvo, jer u vozilu je bilo još 5 lica i svako od njih je mogao da bude vlasnik te kutije, a o tome tko je vlasnik kutije, ostala lica se nisu izjasnila, jer nisu imali tumača, a radi se o stranim državljanima koji nisu poznavali hrvatski jezik. Naime, sami policijski službenici saslušani kao svjedoci su na održanom glavnom pretresu se izjasnili da je  optuženi osporavao da je kutija cigareta marke Cheesterfield njegovo vlasništvo, a i u pogledu tko je kutiju cigareta sa police suvozača na sjedište suvozača prebacio, nisu se izričito izjasnili da je to učinio optuženi. Svjedok M.G. je istakao da smatra da je to učinio optuženi, da se to tako radi prilikom pretresa, a on to nije vidio, a svjedok S.Ć. je nakon suočavanja sa optuženim, koji je istakao da to nije učinio, istakao da je možda on to učinio ili netko od drugih policajaca. Kutija cigareta Cheesterfield je prema navodima svih svjedoka, a i samog optuženog, nalazila se na polici  vrata suvozača, a na fotografijama je vidljivo da se nalazi na sjedištu suvozača, što znači da je ista pomjerana sa lica mjesta, te ne stoje navodi tužilaštva u žalbi da je pomjeranje kutije učinio optuženi. U slučaju da je to dobrovoljno učinio optuženi, sačinjena bi bila potvrda o dobrovoljnoj predaji predmeta, ali to nije urađeno, već je sačinjena potvrda o oduzetim predmetima.

Činom pomjeranja kutije cigareta marke Cheesterfield i njenim fotografisanjem sa radnje pregleda vozila je započeta radnja pretresanja. Radnja pretresanja kao i fotografisanje je učinjeno dana 06.04.2023. godine, a u tom momentu nije postojala usmena saglasnost suca Općinskog suda Orašje da se izvrši pretres vozila, jer saglasnost je data 07.04.2023. godine, a što tu radnju čini nezakonitom, kao i sve ostale radnje koje su proizašle iz takve nezakonite radnje, te je pravilan stav prvostepenog suda da je kutiju cigareta Cheesterfield sa police vrata suvozača na sjedište suvozača, prebacio mlađi inspektor S.Ć., kojom radnjom je započeo pretres vozila, prije nego što je ishodio usmenu dozvolu suca Općinskog suda Orašje da se izvrši pretres, te da je ta radnja nezakonita kao i sve ostale radnje koje su proizašle iz takve nezakonite radnje, a to po sistemu „Plodova otrovne voćke“.

Iz svega navedenog, žalbu Kantonalnog tužiteljstva Posavskog kantona Orašje sud je odbio kao neutemeljenu, a u smislu odredbe čl. 328. ZKP F BiH.

  Zapisničar       


                                 PREDSJEDNIK VIJEĆA           
I.K.

